DA
4.5.2023
Den Europæiske Unions Tidende
L 118/13
16.
Punkt ATCO.C.055 affattes således: »ATCO.C.055 Ansøgning om en bedømmerpåtegning Ansøgere om udstedelse af en bedømmerpåtegning skal: a) have udøvet rettighederne i et flyveledercertifikat i mindst 2 år og b) have bestået et bedømmerkursus, hvor der undervises i den krævede viden og de krævede færdigheder ved brug af teoretiske og praktiske metoder, og hvor begge dele er blevet vurderet på behørig vis i løbet af de 12 måneder, der går forud for ansøgningen.« 17.
Punkt ATCO.C.060 affattes således: »ATCO.C.060 Bedømmerpåtegningens gyldighed a) Bedømmerpåtegningen gælder i 3 år.
b) Den kan forlænges ved at bestå genopfriskningsuddannelse i bedømmerfærdigheder og aktuel operativ praksis i løbet af bedømmerpåtegningens gyldighedsperiode.
c) Hvis bedømmerpåtegningen er udløbet, kan den fornys, hvis indehaveren af bedømmerpåtegningen inden for de seneste 12 måneder forud for ansøgningen om fornyelse har: 1) gennemgået genopfriskningsuddannelse i bedømmerfærdigheder og aktuel operativ praksis og 2) bestået en bedømmelse af kompetencen som bedømmer.
d) I tilfælde af første udstedelse eller fornyelse indledes gyldighedsperioden af bedømmerpåtegningen senest 30 dage fra den dato, hvor vurderingen er bestået.« 18.
Punkt ATCO.D.010 affattes således: »ATCO.D.010 Grunduddannelsens sammensætning a) Grunduddannelse, som er beregnet til ansøgere om udstedelse af et flyvelederelevcertifikat eller en ekstra kategori og/eller kategoripåtegning, består af: 1) basisuddannelse, som omfatter alle fag, emner og underemner i tillæg 2 i bilag I og 2) kategorigivende uddannelse, som omfatter fagene, emnerne og underemnerne i mindst en af følgende: i)
kategorien flyvepladskontrol — ADC, som defineres i tillæg 3 i bilag I
ii) kategorien indflyvningskontrol, procedure, — APP, som defineres i tillæg 4 i bilag I iii) kategorien områdekontrol, procedure, — ACP, som defineres i tillæg 5 i bilag I iv) kategorien indflyvningskontrol, overvågning, — APS, som defineres i tillæg 6 i bilag I v) kategorien områdekontrol, overvågning, — ACS, som defineres i tillæg 7 i bilag I. b) Uddannelse med henblik på en ekstra kategori består af uddannelse i de fag, emner og underemner, der er relevante for mindst én af de kategorier, der er fastlagt i litra a), nr. 2).
c) Uddannelse med henblik på genaktivering af en kategori efter manglende beståelse ved en bedømmelse af kompetencemæssig baggrund i henhold til punkt ATCO.B.010, litra b), skræddersys med udgangspunkt i resultatet af denne bedømmelse.
d) Uddannelse med henblik på en kategoripåtegning består af fag, emner og underemner, som uddannelsesorgani­ sationen udvikler, og som godkendes som en del af uddannelseskurset.
e) Basisuddannelse og/eller kategorigivende uddannelse kan suppleres med yderligere fag, emner og underemner, som er specifikke for det enkelte FAB-miljø eller nationale miljø.«